Bülsdörp

Bülsdörp () is en Oort in de Gemeen Neehuus (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Neehuus mit bi.

 Geografie 

De Naveröörd sünd Kammdiek in’n Noorden, Neehüserdiek in’n Noordoosten, Neehuus in’n Oosten, Intzenbüttel un Bullenwinkel in’n Süden, Diekslipp in’n Süüdwesten, Hollannerhoff un Buckhoff in’n Westen un Belen in’n Noordwesten.

 Historie 

De Oort Bülsdörp kummt as Bulcenthorp in en Oorkunn ut de Tied 1111 bet 1116 toeerst vör.Hamburgisches Urkundenbuch. Band 1, Perthes-Besser, 1842, Sied 125 To de Tied hett dat an de ünnere Oost noch keen Karken geven. Bülsdörp hett to de Tied noch to dat Kaspel von de Kark in Loomst tohöört. Eerst 1404 is Neehuus grünnt worrn, to dat Bülsdörp sietdem tohöört. In en Bündnisverdrag twüschen de Kaspels Bülkau, Oppeln, Belen un Bülsdörp un de Kedeners von 1423 kummt Bülsdörp as egen Kaspel vör. Dat dat würklich maal en Kark in Bülsdörp geven hett, dor gifft dat anners keen Nawies för.

 Verwaltungsgeschicht 

De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

 Inwahnertall 

 Religion 

Bülsdörp is evangeelsch-luthersch präägt un höört to dat Kaspel von de Emmaus-Kark in Neehuus.

För de Kathoolschen is de Hillig-Krüüz-Kark in Oterndörp tostännig.

 Weertschop un Infrastruktur 

 Verkehr 

Bülsdörp is över lüttjere Straten in Neehuus verbunnen mit de Bundsstraat 73 un de Landsstraat 144.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 26 Kilometer in’n Westen von Bülsdörp.

De nächste Bahnhoff is so bi fiev Kilometer wied weg in’n Süüdoosten de Bahnhoff Kumbarg an de Nedderelvbahn. Bet 1991 harr noch de Bahnhoff Neehuus apen, de blots dree Kilometer weg weer.

 Footnoten 

Kategorie:Oort
Kategorie:Landkreis Cuxhoben